ORIGINALNA NETFLIXOVA ANIME SERIJA
NA TEMELJU MANGE
HIROHIKA ARAKIJA
Mogao bih se hvaliti time kako sam se ozlijedio…
no nisam raspoložen za to.
Sad sam već mnogo bolje, ali…
Na desnoj ruci…
srednji članak malog prsta samo je napuknuo,
no na prstenjaku i srednjaku
treća i četvrta metakarpalna kost te proksimalni članak smrskani su
i zarastat će četiri tjedna.
Ovog puta zbilja žalim zbog toga što učinih
jer jedino sebe mogu kriviti.
Prešao sam granicu i gurao nos u nešto
što me se nije ticalo.
Umislio sam da mogu razumjeti nečiji karakter.
Bio sam… velika budala.
Hvala Bogu da mi je samo ruka ozlijeđena…
Možda je posrijedi puka sreća.
EPIZODA 9: TRČANJE
Sa željezničke postaje S na jugozapadu grada Morioha
možete vlakom stići na tokijski kolodvor
za sat i pol.
Nakon još 30 minuta vožnje vlakom stignete
u Harajuku.
O, imaš tako ljepuškasto lice!
Visok si možda oko 178 cm?
Yoma Hashimoto došao je u Harajuku zabaviti se
kad ga je uočila agentica iz agencije za modele.
Ubrzo su se njegove slike pojavile u časopisu,
a zatim je dobio sporednu ulogu u filmu.
Dok je bio na snimanju, gledao je glavnoga glumca izdaleka.
Na početku mu je agentica rekla…
Filmske zvijezde i modeli moraju zračiti aurom
čak i kad samo stoje!
Moraš trenirati tijelo!
Prekrasne su poze važnije od talenta!
Uz tako pozitivan osjećaj osvježenja
najbolji dani u životu Yome Hashimota tek su slijedili.
Dobro, posljednja serija! Tri!
Dva!
Još dvaput!
Jedanput!
Posljednji put!
To je to. Gotovo!
Savršeno!
Znaš, instruktor laže koliko je dug i širok kad trenira nekoga,
ali ti si izdržao cijeli tjedan. Sjajno!
Pogledaj samo kako ti se ova žila ističe!
Čarobna je!
Večera!
Yoma…
Ajme… to boli!
Ne ostavljaj utege okolo!
I tko preskače uže u zatvorenome, zaboga?!
Oprosti. Spremit ću ih.
Ali hej… izgledaš fantastično!
Kakvi trbušni mišići!
Izgledaš kao onaj Brad Pitt u Klubu boraca!
Zbilja?
Tijelo ti se promijenilo brže negoli sam očekivala. Super izgledaš.
Kad bi glumio u akcijskom filmu,
bio bi odličan…
Špageti s bakalarovom ikrom su spremni.
Jedimo dok je toplo.
Špageti?
Da.
Već sam ti rekao, Mika.
Ne jedem ugljikohidrate ni masti.
Samo proteine. Bolji su za rast mišića.
Drži se ovog popisa.
PILETINA, BJELANJCI…
Samo ćeš to jesti svaki dan?
Ne idemo li večeras na karaoke s prijateljima?
Ja ne idem.
Sutra u četiri ujutro trčim 10 km. Sad idem leći.
Ali tek je sedam navečer!
Što?
Lisnica mi je prazna.
Da… zaboravio sam ti reći.
Proteinski prašak bio je na akciji u teretani.
Dva kilograma 4800 jena! I to s okusom čokolade!
Povoljno, ne?
Puno jeftinije od bakalarove ikre. Pa sam pozajmio 5000 jena.
Oprosti. Sutra ću ti vratiti, obećavam.
Ha?!
Moram se istuširati i u krpe.
Radije pođi kući.
Ali ovo je moj stan!
Ah da. Istina.
Hej!
Triput si pritisnuo vražje zvono!
Već sam ti rekao!
-Ne dolazi uvečer! -Yoma!
-Pokušavam spavati. -Prestani!
Probudiš li me zvonjavom, razbit ću ti facu!
Ispričavam se.
Sve je počelo čavrljanjem.
Npr.: „Masti se počinju topiti nakon 15 minuta trčanja
pa trebate za zagrijavanje trčati na traci dulje od 20 minuta.“
Tako smo počeli razgovarati.
G. Rohane… Famozni ste kao i obično…
Taj vam je uteg mačji kašalj.
Oho, baš si fit!
Bože moj…
Bravo. Ali…
Samo smo se malo zabavljali.
Hej… trebam li ovdje udahnuti ili izdahnuti?
Oprosti, imam klijenta na osobnom treningu.
U redu, počnimo.
Mišići vole kad im se obraćaš.
OSOBNI TRENING OD 270 000 JENA ZA 30 DANA
Posljednja serija! Jedan!
Dva! Tri!
Čuj… Molila sam te da ne preskačeš uže ovdje.
-Jesi li? -Jesam!
I rekla sam ti da ne ostavljaš posvuda opremu za trening!
Da? Ali trebam je za svakodnevni trening.
Gle kako je pod prljav!
Prestani!
Joj!
Oprezno! Ne približavaj se previše.
Još malo! Pet! Šest! Sedam!
Osam! Devet! Deset!
Što radiš, zaboga?
To se zove bouldering, Mika.
Bouldering…
Upravljač za klimu…
Zalijepljeno je preko njega.
Je li?
Onda je više ne trebaš.
Ionako mi je smetala.
Možda umjesto nje postavim spravu za zgibove.
Želim razgovarati o svojoj bankovnoj kartici.
Uzeo si mi je iz torbice! Vrati!
Nije u torbici?
Mislim na novac s kartice!
Uzeo si mi 270 000 jena bez pitanja!
Na što si ih potrošio?
Vratit ću ti kada dobijem iduću ulogu.
Ne mogu to više trpjeti…
Kako si znao moj PIN?
Rođendan tvog bivšega, zar ne?
Smjesta se gubi odavde! Ili zovem policiju!
Misliš… ozbiljno?
Gade! Gubi se!
U redu… Otići ću.
Ovo je unajmljen stan…
On je lud!
U teretani su dvije sprave za trčanje.
Brzina se automatski povećava, a maksimalna iznosi 25 km/h.
Usain Bolt trči sto metara brzinom od 35 do 37 km/h.
To je nedostižno, ali na spravi možemo trčati do 25 km/h.
Hoćemo li novi okršaj?
To sam rekao.
Bit će samo jedan daljinski za obje sprave.
Tako smo se dogovorili.
Na početku trčimo 13,2 km/h.
Brzo ubrzamo i, kada dođemo do 25 km/h,
tko prvi zgrabi daljinski i pritisne gumb za hitno zaustavljanje
bit će pobjednik.
Ima li zaposlenika u teretani?
Hoćeš li paziti?
Tiče se mog osobnog klijenta…
Nisam ga vidio dva tjedna!
Što da radim?
Ne mogu uopće stupiti u kontakt s njim…
Odgovaraju li ti ista pravila kao prije?
Naravno, dotakneš li daljinski prije 25 km/h, gubiš.
Hej… Čemu takav pogled?
Čekaj, smrtno si ozbiljan, zar ne?
Ti ne zaboravljaš lako, zar ne?
Odgovaraju ti ista pravila kao prije?
Ti si glumac i model, zar ne?
Kako ide s poslom?
G. Kishibe… radije se koncentrirajte na trčanje.
Prihvatio sam vaš izazov pa je već počelo.
Neću uprskati kao prošli put.
Obrisat ću pod vama.
Rohane Kishibe!
Hej!
17,2 km/h.
Tvoje tijelo… Promijenilo se, zar ne?
Zoveš se Yoma Hashimoto, zar ne? Imaš 21 godinu?
Ajme, kakvi bočni mišići! Kako si to postigao?
Prednji nazubljeni mišići? To nisu obični trbušni mišići.
Mišićna definicija je nevjerojatna. Nisam nikad vidio ništa slično.
Radije začepite i trčite.
Sad sam prešao 18 km/h.
Što je to?
Oblik njegovih mišića…
Što to znači?!
19 km/h.
G. Kishibe, prošli put
brzo ste udarili stol prstima
i okrenuli situaciju u svoju korist…
Daljinski vam je pao u ruku.
To je bio graničan slučaj i ne može se smatrati pobjedom.
Ne smije biti dvojbi u natjecanju.
Ovaj put vam to neće proći!
Čekaj, pa ovo je samo igra.
Da… To je samo igra.
Igramo se… Ali pobjednik mora biti pošteno određen.
Osobito u revanšu. Mora sve biti pošteno.
Revanš se mora odraditi ispravno!
Jednostavno nisi uspio zgrabiti daljinski.
Nazivaš me varalicom?
Samo kažem da igra mora biti fer.
Što?!
Kojeg vraga ovaj izvodi?!
Unatrag? Trči unatrag na traci?!
Pri 20 km/h! Trči unatrag!
U nevjerojatnoj je formi! Ali što izvodi?
Zašto trči unatrag?!
Hej! Kojeg vraga…
20,2 km/h. Sada 20,4!
Što?! Zar ti…
Natjecanje je posvuda, uvijek.
Zato mora biti pošteno.
Nema napretka bez poštenja.
Sad je pošteno.
Tko prvi zgrabi taj daljinski, odnijet će savršenu pobjedu!
U nastavku će biti opako, g. Kishibe!
Tko si ti, kvragu?!
Sad je 21,4 km.
Ne mogu još pritisnuti gumb.
Ne mogu pritisnuti gumb dok ne dođemo do 25 km/h.
Tko će od nas prvi doći do njega?
Ostavio sam vam dva prsta da stisnete gumb.
To je pošteno.
Tako se poslije nitko neće ljutiti.
Cijeli je smisao revanša da dobijemo jasnog pobjednika. Zar ne?
Što…
Vrata raja!
Koji vrag…
OBAVLJENO
MIKA HAYAMURA: UBIJENA
DOSTAVLJAČ: UBIJEN
KLIJENT U TERETANI: UBIJEN
On… Ovaj Yoma Hashimoto je…
Dosta!
Sad je 23 km/h.
Nemojte još pasti, g. Kishibe!
23,3 km/h.
23,7 km!
24 km!
Kvragu! Izgubit ću!
O, kvragu! Majku mu!
Moram zgrabiti daljinski ili sam gotov!
Pobijedio sam!
Očajnički sam ga pokušao zgrabiti,
ali tvoji su pokreti bili prebrzi i prekrasni.
Pobjeda nedvojbeno pripada tebi.
No žalim, ja imam Vrata raja.
To je moja posebna moć da pretvorim osobu u knjigu i pišem u nju.
U djeliću sekunde pisao sam u tebe.
Ali što se tiče pobjede, pobijedio si.
Priznajem. Nije li to dovoljno?
ZAUSTAVIT ĆU ROHANOVU SPRAVU
Ti si pritisnuo taj gumb.
Rohane…
Neću pogledati dolje kroz ovaj razbijeni prozor.
Naravno, Yoma više nije u dnu zgrade.
Ili se možda negdje drži za zid.
Moram odmah otići odavde.
Moram pobjeći.
Prešao sam granicu, i ne znajući.
Ako sad pogledam kroz ovaj prozor…
Ako promolim glavu, kao da gledam dolje u njega…
vjerojatno će me ubiti.
Njegovi leđni mišići izgledali su poput krila.
Bila su mu i iznad gležnjeva.
I vidio sam ih iza njegovih ušiju, kad mu je vjetar podigao kosu.
To su bili simboli. Siguran sam.
Poručivali su da je on avatar.
Zaposjeo ga je bog mišića.
Taj bog ima puno imena…
U grčkoj mitologiji zove se Hermes.
Yoma Hashimoto postao je Hermesov avatar.
Nisam mu se trebao približavati.
Ugrozio sam život boreći se za daljinski.
To je istina.
Ali to ne znači da ju je on prihvatio.
Nadam se da nisam izazvao njegov gnjev.
Jedino mogu…
DRŽATI ZATVORENO
…pobjeći.
EPIZODA 9: TRČANJE KRAJ
Prijevod titlova: Vojmir Špoljarić